Jåtten skole - Rampline - Rampline
Action med kreativ lek i skolegården
Her er det yrende liv både i og etter skoletid. Her kommer familien med nistepakken i helgene. Dette liker vi!
Rektor Arne Kristian Espedal
Elevene på Jåtten skole kunne starte skoleåret 2019 med å boltre seg i et splitter ny skolegård. Området på omtrent 3,5 dekar er prosjektert av Sweco og utført av Stangeland Maskin. Rampline har vært en av flere leverandører til uteområdet og har i samarbeid med Sweco tegnet balansepark bestående av balanseline/slakkline, trampoliner, hoppesteiner, balansekuler og klatrestativer. Uteområdet har fått en fin helhet med variasjon i underlag. Det er variasjon i lekeapparatene og fine kombinasjoner med sitteplasser og beplantning nært til lekeområdene.
Kommunen skriver i pressemelding ved åpningen at lekeplassen skal være arena for læring og fysisk aktivitet i skoletiden og den skal også være møtested for nærmiljøet etter skoletid. Uteområdet på skolen skal være med på å gi trivsel for brukerene og gi positiv identitet og særegenhet til skolen, står det i pressemeldingen fra kommunen.
Utfordringer og variasjon i leken
Sammen med Sweco har Rampline designet balanseparkene.
Sammensetningen gir mange utfordringer og muligheterfor variasjon i aktiviteten. Både med bruk av apparatene hver for seg og som hinderløyper. Vi håper elevene skal kjenne på mestringsfølelse og boltre seg i kreativ lek gjennom alle årene på Jåtten skole!